Pulwama Terror Attack: पीएम मोदी ने की NSA अजीत डोभाल से बात, कहा- व्यर्थ नहीं जाएगा जवानों का बलिदान  
जम्मू कश्मीर में बड़ा आतंकी हमला
सीआरपीएफ काफिले को बनाया निशाना
पीएम बोले- व्यर्थ नहीं जाएगा जवानों का बलिदान
Attack on CRPF personnel in Pulwama is despicable. I strongly condemn this dastardly attack. The sacrifices of our brave security personnel shall not go in vain. The entire nation stands shoulder to shoulder with the families of the brave martyrs. May the injured recover quickly.
 
प्रधानमंत्री ने अपने ट्वीट में कहा कि सीआरपीएफ कर्मियों पर हमला घृणित कृत्य है. मैं इस कायराना हमले की कड़ी निंदा करता हूं.' मोदी ने कहा, 'हमारे वीर सुरक्षा कर्मियों का बलिदान व्यर्थ नहीं जाएगा.' प्रधानमंत्री ने कहा कि उन्होंने पुलवामा हमले से उत्पन्न स्थिति के बारे में गृह मंत्री राजनाथ सिंह एवं शीर्ष अधिकारियों से बात की है. उन्होंने कहा कि पूरा देश वीर शहीदों के परिवारों के साथ कंधे से कंधा मिलाकर खड़ा है.
उन्होंने कहा कि वह इस घटना में घायलों के शीघ्र स्वस्थ होने की कामना करते हैं. बता दें कि जम्मू कश्मीर के पुलवामा जिले में गुरुवार को को जैश-ए-मोहम्मद के एक फिदायीन हमले में सीआरपीएफ के 40 जवान शहीद हो गए. जैश आतंकी ने 350 किलो विस्फोटकों से लदे वाहन से सीआरपीएफ जवानों को ले जा रही बस को टक्कर मार दी थी. 
पुलवामा (Pulwama Terror Attack) में जिस कार ने सीआरपीएफ जवानों के बस में टक्कर मार आतंकी हमले को अंजाम दिया, उस कार को जैश-ए-मोहम्मद का आतंकवादी आदिल अहमद डार चला रहा था. आतंकी आदिल अहमद डार घाटी का ही रहने वाला था. आतंकी आदिल अहमद, जिसे 'आदिल अहमद गाड़ी टकराने वाला' और 'गुंडिबाग के वकास कमांडो' के रूप में भी जाना जाता है, वह पिछले साल ही आतंकी संगठन जैश-ए-मोहम्मद में शामिल हुआ था.
आदिल काकापोरा का रहने वाला था. पुलिस का कहना है कि आतंकी आदिल जो कार चला रहा था, उसमें 350 किलो विस्फोटक थे. इसी कार ने जाकर सीआरपीएफ के बस में टक्कर मारी, जिसमें करीब 40 जवान शहीद हो गए. बता दें कि 43 बसों में जवान जा रहे थे.